Ελευθέριος Ζαφειρίου

Ο Ελευθέριος Ζαφειρίου (Καβάλα 1916 - ? ), είναι πρώην πρωταθλητής της ελληνικής αντισφαίρισης. Ήταν αθλητής του Ομίλου αντισφαίρισης Αθηνών. Ήταν γιος του Δημητρίου και της Άννας, είχε σπουδάσει κι έπειτα άσκησε την ιατρική στην Αθήνα. 

Στο Πανελλήνιο πρωτάθλημα ήταν δεύτερος στο μονό αντρών το 1951 όπου έχασε στον τελικό από τον Λάζαρο Στάλιο. Στο διπλό αντρών ήταν πρώτος το 1951, 1952 και 1953 με συμπαίκτη τον Στάλιο, δεύτερος ήταν το 1949 με συμπαίκτη τον Ελευθεριάδη. Στο διπλό μεικτό ήταν δεύτερος το 1950 και το 1951 με συμπαίκτρια την Ασπασία Απέργη. Ήταν επίσης πρωταθλητής εφήβων το 1936.

Παραπομπές

Πηγές 
 Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Έλληνες αθλητές της αντισφαίρισης
Αθλητές του ΟΑΑ
Έλληνες ιατροί